
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 87 

27 Φεβρουάριου 2015 


ΔΙ ΑΚΗΡΥΞΕ ΙΣ 

(ΐ) 

ΠΕΡΙΦΕΡΕΙΑ ΑΤΤΙΚΗΣ 
ΟΙΚΟΝΟΜΙΚΗ ΕΠΙΤΡΟΠΗ 

Η Οικονομική Επιτροπή της Περιφέρειας Αττικής, δι¬ 
ακηρύττει ότι: 

1. Εκτίθεται σε δημόσιο μειοδοτικό διαγωνισμό με εν¬ 
σφράγιστες προσφορές με το σύστημα «ΠΡΟΣΦΟΡΑ 
ΜΕ ΕΝΙΑΙΟ ΠΟΣΟΣΤΟ ΕΚΠΤΩΣΗΣ» του άρθρου 5 του 
Ν.3669/2008 (ΚΔΕ) για την ανάθεση του έργου «Συντήρη¬ 
ση ασφαλτικών οδοστρωμάτων στο Δήμο Μαραθώνος», 
με προϋπολογισμό 500.000,00€ με αναθεώρηση και Φ.Π.Α. 

2. Η δημοπρασία θα διεξαχθεί στις 24/03/2015 ημέρα 
ΤΡΙΤΗ και ώρα 10:00 π.μ. (λήξη επίδοσης προσφορών) 
στα γραφεία της Δ.Τ.Ε. της Περιφερειακής Ενότητας 
Ανατολικής Αττικής (17οχλμ. Λ. Μαραθώνος στην Παλ- 
λήνη 2ος όροφος) ενώπιον αρμόδιας επιτροπής. Σε 
περίπτωση που δεν πραγματοποιηθεί η δημοπρασία 
την προαναφερόμενη ημέρα, οι ενδιαφερόμενοι θα ει¬ 
δοποιηθούν με ΡΑΧ. 

3. Στην δημοπρασία γίνονται δεκτές: α) Εργοληπτικές 
Επιχειρήσεις Δημοσίων εγγεγραμμένες στο Μητρώο 
Εργοληπτικών Επιχειρήσεων (Μ.Ε.ΕΠ.) που τηρείται στη 
Γ.Γ.Δ.Ε. του ΥΠ.Υ.ΜΕ.ΔΙ., εφόσον ανήκουν στην 1η τάξη 
και άνω (άρθρο 59 Ν. 4278/2014) για έργα κατηγορίας 
ΟΔΟΠΟΙΙΑΣ, β) Κοινοπραξίες εργοληπτικών επιχειρήσε¬ 
ων εγγεγραμμένων στην τάξη Α2 του Μ.Ε.ΕΠ. για έργα 
κατηγορίας ΟΔΟΠΟΙΙΑΣ, με τις προϋποθέσεις της παρ. 
10 του άρθρου 16 το Ν. 3669/2008 (ΚΔΕ) (αναβάθμιση 
ορίου λόγω κοινοπραξίας). 

4. Επίσης γίνονται δεκτές αλλοδαπές εργοληπτικές 
επιχειρήσεις εγγεγραμμένες σε επίσημους καταλόγους 
αναγνωρισμένων εργοληπτών σε τάξη και κατηγορία 
αντίστοιχη με την τάξη και κατηγορία του Ελληνικού 
Μητρώου Μ.Ε.ΕΠ. 

5. Το έργο χρηματοδοτείται από πιστώσεις της ΣΑΕ 
068 του Π.Δ.Ε. με ενάριθμο έργου 1997ΣΕ06800002. Προ¬ 
καταβολή δεν θα χορηγηθεί. 

6. Η εγγύηση συμμετοχής ορίζεται σε 8.130,08€ ανα¬ 
γνωρισμένης Τράπεζας ή του Ταμείου Παρακαταθηκών 
και Δανείων ή του ΤΣΜΕΔΕ σύμφωνα με τα οριζόμενα 
στο άρθρο 157 παρ. 1 α) του Ν.4281/2014 και απευθύνεται 
είτε στην Υπηρεσία που διεξάγει το διαγωνισμό, είτε 
στον φορέα κατασκευής, είτε στον κύριο του έργου και 


σε περίπτωση διαγωνιζόμενης κοινοπραξίας πρέπει να 
είναι κοινή υπέρ όλων των μελών της. 

7. Κριτήριο για την ανάθεση του έργου είναι η χαμη¬ 
λότερη οικονομική προσφορά/Οπως ειδικότερα ορίζεται 
στον Ν. 3669/2008 (ΚΔΕ). 

8. Η αξία σύμφωνα με την μελέτη ανέρχεται για την 
δαπάνη εργασιών στο ποσό των 298.272,80€ χωρίς το 
ΓΕ και ΟΕ 18% 53.689,10€, απρόβλεπτα 15% 52.794,29€, 
αναθεώρηση 1.747,88 € και Φ.Π.Α. 93.495,94€. 

9. Η προσφορά θα υποβληθεί για το σύνολο των ερ¬ 
γασιών που περιλαμβάνονται στα τεύχη της δημοπρά- 
τησης. Εναλλακτικές προσφορές δεν επιτρέπονται. 

10. Η διάρκεια της σύμβασης ορίζεται από την μελέτη 
σε έξι (6) μήνες από την υπογραφή της σύμβασης. 

11. Κάθε υποβαλλόμενη προσφορά δεσμεύει τον συμ- 
μετέχοντα στον διαγωνισμό, (κατά την διάταξη του άρ¬ 
θρου 24 παρ. 2 Ν. 3669/2008 (ΚΔΕ)) για διάστημα εννέα 
(9) μηνών από την ημερομηνία υποβολής προσφορών. 

12. Το αποτέλεσμα της δημοπρασίας θα εγκριθεί από 
την Οικονομική Επιτροπή της Περιφέρειας Αττικής. 

13. Όλα τα τεύχη της μελέτης (Διακήρυξη, Συγγραφή 
Υποχρεώσεων κ.λπ.) βρίσκονται στην ηλεκτρονική δι¬ 
εύθυνση της Περιφέρειας Αττικής νννννν.ραΙΙ.ρον.ρΓ στην 
ενότητα: Ενημέρωση (Διαδρομή: Αρχική - Ενημέρωση- 
Διαγωνισμοί - Δημοπρατήσεις Τεχνικών Έργων) και 
στα γραφεία της Δ.Τ.Ε. της Περιφερειακής Ενότητας 
Ανατ. Αττικής, 17οχλμ. Λ. Μαραθώνος στην Παλλήνη 
(2ος όροφος) πληροφορίες στα τηλέφωνα 213 2005333, 
ΡΑΧ επικοινωνίας 213 2005359, αρμόδιος υπάλληλος για 
επικοινωνία Γ. Ψαρομιχαλάκης όπου οι ενδιαφερόμενοι 
μπορούν να λάβουν γνώση, να παραλάβουν τα τεύχη της 
δημοπράτησης καθώς και αριθμημένο τεύχος για την 
συμπλήρωση της προσφοράς τους μέχρι 2 ημέρες πριν 
την ημέρα της δημοπρασίας και τις εργάσιμες ημέρες 
και ώρες ήτοι μέχρι και Πέμπτη 19-03-2015. 

Ο Πρόεδρος Οικονομικής Επιτροπής 

ΧΡΗΣΤΟΣ ΚΑΡΑΜΑΝΟΣ 

-♦- 

( 2 ) 

ΦΟΡΕΑΣ ΔΙΑΧΕΙΡΙΣΗΣ ΕΘΝΙΚΟΥ ΔΡΥΜΟΥ ΠΡΕΣΠΩΝ 
Αριθμ. Διακ. 235/25-2-2015 

Ο Φορέας Διαχείρισης Εθνικού Δρυμού Πρεσπών, 
προκηρύσσει ηλεκτρονικό ανοικτό διαγωνισμό ανά- 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


θέσης παροχής υπηρεσιών για την επιλογή Αναδόχου 

«ΠΡΟΓΡΑΜΜΑΤΟΣ ΚΑΤΑΓΡΑΦΗΣ, ΠΑΡΑΚΟΛΟΥΘΗΣΗΣ 
ΚΑΙ ΑΞΙΟΛΟΓΗΣΗΣ ΤΗΣ ΚΑΤΑΣΤΑΣΗΣ ΔΙΑΤΗΡΗΣΗΣ 
ΤΥΠΩΝ ΟΙΚΟΤΟΠΩΝ ΚΑΙ ΕΙΔΩΝ ΚΟΙΝΟΤΙΚΟΥ ΕΝΔΙ¬ 
ΑΦΕΡΟΝΤΟΣ». 

Περιγραφή αντικειμένου της σύμβασης: Το έργο αποτε- 
λείται από τα τρία επιμέρους, διακριτά, Τμήματα ως εξής: 

ΤΜΗΜΑ 1, με αντικείμενο την καταγραφή, παρακολού¬ 
θηση και αξιολόγηση της κατάστασης διατήρησης των 
τύπων οικοτόπων και των ειδών χλωρίδας κοινοτικού 
ενδιαφέροντος. 

ΤΜΗΜΑ 2, με αντικείμενο την καταγραφή, παρακο¬ 
λούθηση και αξιολόγηση της κατάστασης διατήρησης 
των ειδών πανίδας κοινοτικού ενδιαφέροντος (ΟΔΗΓΙΑ 
92/43/ΕΕ) 

ΤΜΗΜΑ 3, με αντικείμενο την καταγραφή, παρακο¬ 
λούθηση και αξιολόγηση της κατάστασης διατήρησης 
των πτηνών της Οδηγίας 79/409/ΕΕ 

Οι εργασίες που απαιτούνται να υλοποιηθούν από τον 
Ανάδοχο περιγράφονται αναλυτικά για κάθε τμήμα στην 
Προκήρυξη και συγκεκριμένα στο Μέρος Β' - Τεχνική 
περιγραφή. 

Προϋπολογισμός: Ο προϋπολογισμός των Υπηρεσιών 
για το έργο, ανέρχεται ανά τμήμα σε: 

ΤΜΗΜΑ 1: Πενήντα δύο χιλιάδες οκτακόσια εβδομή¬ 
ντα οκτώ ευρώ και (52.878,00 €) χωρίς Φ.Π.Α., δώδεκα 
χιλιάδες εκατόν εξήντα ένα ευρώ και ενενήντα τέσσερα 
λεπτά (12.161,94€) Φ.Π.Α., συνολικό ποσό με Φ.Π.Α. εξήντα 
πέντε χιλιάδες τριάντα εννέα ευρώ και ενενήντα τέσ¬ 
σερα λεπτά (65.039,94 €) 

ΤΜΗΜΑ 2.: Πενήντα οχτώ χιλιάδες πεντακόσια σαρά¬ 
ντα τρία ευρώ και πενήντα λεπτά (58.543,50 €) χωρίς 
Φ.Π.Α., δεκατρείς χιλιάδες τετρακόσια εξήντα πέντε 
ευρώ και ένα λεπτό (13.465,01€) Φ.Π.Α., συνολικό ποσό 
με Φ.Π.Α. εβδομήντα δύο χιλιάδες οκτώ ευρώ και πενή¬ 
ντα ένα λεπτά (72.008,51 €). 

ΤΜΗΜΑ 3.: Σαράντα τρεις χιλιάδες τετρακόσια τριά¬ 
ντα πέντε ευρώ και πενήντα λεπτά (43.435,50 €) χωρίς 
Φ.Π.Α., εννέα χιλιάδες εννιακόσια ενενήντα ευρώ και 
δεκαεφτά λεπτά (9.990,17€) Φ.Π.Α., συνολικό ποσό με 
Φ.Π.Α. πενήντα τρεις χιλιάδες τετρακόσια είκοσι πέντε 
ευρώ και εξήντα εφτά λεπτά (53.425,67 €) 

Το έργο χρηματοδοτείται από εθνικούς πόρους και 
το Ευρωπαϊκό Ταμείο Περιφερειακής Ανάπτυξης, στο 
πλαίσιο του ΕΣΠΑ 2007-2013 και ειδικότερα από το Επι¬ 
χειρησιακό Πρόγραμμα Μακεδονίας-Θράκης (Άξονας 
προτεραιότητας 8 - Αειφόρος Ανάπτυξη και Ποιότη¬ 
τα Ζωής στην ΠΔΜ) με τίτλο πράξης «Προστασία και 
Διατήρηση της Βιοποικιλότητας του Εθνικού Πάρκου 
Πρεσπών». 

Τόπος υλοποίησης και διάρκεια σύμβασης: Ο τόπος 
παροχής των υπηρεσιών τουΈργου θα είναι η έδρα και 
ολόκληρη η περιοχή αρμοδιότητας της Αναθέτουσας 
Αρχής. Η συνολική διάρκεια παροχής των Υπηρεσιών 
θα είναι από την υπογραφή της σύμβασης και για 6 
μήνες. Σε κάθε περίπτωση έργο θα πρέπει να έχει ολο¬ 
κληρωθεί και αποπληρωθεί το αργότερο έως τη λήξη 
της περιόδου επιλεξιμότητας δαπανών, ήτοι 31/12/2015. 

Προϋποθέσεις για τη δυνατότητα συμμετοχής στον 
ηλεκτρονικό διαγωνισμό: Για την συμμετοχή στο διαγω¬ 
νισμό οι ενδιαφερόμενοι οικονομικοί φορείς (υποψήφιοι 
ανάδοχοι) απαιτείται να διαθέτουν ψηφιακή υπογραφή, 
χορηγούμενη από πιστοποιημένη αρχή παροχής ψηφι¬ 


ακής υπογραφής και να εγγραφούν στο ηλεκτρονικό 
σύστημα Ε.Σ.Η.ΔΗ.Σ. - Διαδικτυακή πύλη νννννν.ρωπιίΙΙίθυε. 
ρον.ρη ακολουθώντας τη διαδικασία που περιγράφεται 
στο πλήρες τεύχος της διακήρυξης. 

Συμμετοχή στο διαγωνισμό: Δικαίωμα συμμετοχής 
στο διαγωνισμό, έχουν Φυσικά ή νομικά πρόσωπα, ή 
ενώσεις ή κοινοπραξίες αυτών που υποβάλλουν κοινή 
προσφορά, που έχουν συσταθεί σύμφωνα με τη νομο¬ 
θεσία ενός Κράτους - Μέλους της ΕΕ, του Ε.Ο.Χ όπως 
και χωρών που έχουν υπογράψει και κυρώσει τη Συμ¬ 
φωνία περί Δημοσίων Συμβάσεων του Παγκόσμιου Ορ¬ 
γανισμού Εμπορίου (Π.Ο.Ε) και έχουν την καταστατική 
τους έδρα, την κεντρική διοίκηση ή την κύρια εγκατά¬ 
στασή τους στο εσωτερικό της ΕΕ, του ΕΟΧ και στο 
εσωτερικό των χωρών που είναι συμβαλλόμενα μέρη 
στη Συμφωνία Δημοσίων Συμβάσεων του Παγκόσμιου 
Οργανισμού Εμπορίου (Π.Ο.Ε), η οποία κυρώθηκε από 
τη Ελλάδα με το Ν. 2513/1997 (ΦΕΚ 139/Α/27.06.97) ή σε 
τρίτες χώρες που έχουν συνάψει συμφωνίες σύνδεσης 
με την Ε.Ε, και έχουν αποδεδειγμένες ικανότητες, εξει- 
δικευμένες γνώσεις και εμπειρία, στο σχεδίασμά, τον 
προγραμματισμό και την υποστήριξη της υλοποίησης 
έργων συναφών με το αντικείμενο της παρούσας δια¬ 
κήρυξης και που ικανοποιούν τους γενικούς και ειδικούς 
όρους και περιορισμούς τεχνικής και επαγγελματικής 
ικανότητας που προκύπτουν ευθέως από τα κριτήρια 
ποιοτικής επιλογής. 

Επιπλέον, ο υποψήφιος ανάδοχος απαιτείται να δια¬ 
θέτει την κατάλληλη οργάνωση, δομή και μέσα, δηλαδή: 

• Κατάλληλο υλικοτεχνικό εξοπλισμό, στον οποίο πε¬ 
ριλαμβάνονται: όργανα μέτρησης <3Ρ3, στερεοσκόπια, 
διεθνώς αναγνωρισμένες κλείδες αναγνώρισης φυτών, 
πουλιών, ειδών πανίδας, εξοπλισμό ηλεκτραλιείας και 
δίχτυα, κιάλια και τηλεσκόπια και ότι άλλο είναι απαραί¬ 
τητο για να εφαρμοστούν οι μέθοδοι παρακολούθησης. 

• Ομάδα έργου, για την οποία πρέπει να ισχύουν ανά 
Τμήμα τα εξής: 

ΤΜΗΜΑ 1. Καταγραφή, παρακολούθηση και αξιολόγηση 
της κατάστασης διατήρησης των τύπων οικοτόπων και 
των ειδών χλωρίδας ειδών κοινοτικού ενδιαφέροντος. 

Στη σύνθεση της ομάδας έργου για το ΤΜΗΜΑ 1. θα 
περιλαμβάνονται τουλάχιστον οι παρακάτω τέσσερις 
(4) επιστήμονες: 

• Υπεύθυνος του έργου που πρέπει να είναι κάτο¬ 
χος πτυχίου τριτοβάθμιας εκπαίδευσης. Να έχει ΙΟετή 
εμπειρία σε αντικείμενο συναφές με τη Διαχείριση και 
Προστασία του Φυσικού Περιβάλλοντος και ειδικότερα 
με θέματα φυτοκοινωνιολογίας - χλωρίδας και εμπειρία 
σε εργασίες πεδίου. 

• Δύο (2) μέλη που πρέπει να είναι κάτοχοι πτυχίου 
τριτοβάθμιας εκπαίδευσης. Να έχουνε δετή εμπειρία σε 
αντικείμενο συναφές με τη Διαχείριση και Προστασία 
του Φυσικού Περιβάλλοντος και ειδικότερα με θέματα 
φυτοκοινωνιολογίας - χλωρίδας και εμπειρία σε εργα¬ 
σίες πεδίου. 

•Ένα (1) μέλος που πρέπει να είναι κάτοχος πτυχίου 
τριτοβάθμιας εκπαίδευσης. Να έχει δετή εμπειρία σε 
αντικείμενο συναφές με τη Διαχείριση και Προστασία 
του Φυσικού Περιβάλλοντος και ειδικότερα με θέματα 
βρυοφυτικής χλωρίδας και εμπειρία σε εργασίες πεδίου. 

Η παραπάνω ομάδα έργου θα πρέπει να συνεπικου- 
ρείται από συνεργάτη εξειδικευμένο στη χρήση των 
Γεωγραφικών Συστημάτων Πληροφορικής (ΓΣΠ). 

ΤΜΗΜΑ 2. Καταγραφή, παρακολούθηση και αξιολό¬ 
γηση της κατάστασης διατήρησης των ειδών πανίδας 
κοινοτικού ενδιαφέροντος (ΟΔΗΓΙΑ 92/43/ΕΟΚ) 

Στη σύνθεση της ομάδας έργου για το ΤΜΗΜΑ 2. θα 
περιλαμβάνονται τουλάχιστον οι παρακάτω πέντε (5) 
επιστήμονες: 

• Υπεύθυνος του έργου που πρέπει να είναι κάτο¬ 
χος πτυχίου τριτοβάθμιας εκπαίδευσης. Να έχει ΙΟετή 
εμπειρία σε αντικείμενο συναφές με τη Διαχείριση και 
Προστασία του Φυσικού Περιβάλλοντος και ειδικότερα 
με θέματα βιοποικιλότητας και εμπειρία σε εργασίες 
πεδίου. 

•Ένα (1) μέλος που πρέπει να είναι κάτοχος πτυχίου 
τριτοβάθμιας εκπαίδευσης. Να έχει δετή εμπειρία σε 
αντικείμενο συναφές με τη Διαχείριση και Προστασία 
του Φυσικού Περιβάλλοντος και ειδικότερα με θέμα¬ 
τα οικολογίας ασπόνδυλων και εμπειρία σε εργασίες 
πεδίου. 

•Ένα (1) μέλος που πρέπει να είναι κάτοχος πτυχίου 
τριτοβάθμιας εκπαίδευσης. Να έχει δετή εμπειρία σε 
αντικείμενο συναφές με τη Διαχείριση και Προστασία 
του Φυσικού Περιβάλλοντος και ειδικότερα με θέματα 
οικολογίας αμφίβιων-ερπετών και εμπειρία σε εργασίες 
πεδίου. 

•Ένα (1) μέλος που πρέπει να είναι κάτοχος πτυχίου 
τριτοβάθμιας εκπαίδευσης. Να έχει δετή εμπειρία σε 
αντικείμενο συναφές με τη Διαχείριση και Προστασία 
του Φυσικού Περιβάλλοντος και ειδικότερα με θέματα 
οικολογίας ψαριών γλυκού νερού και εμπειρία σε ερ¬ 
γασίες πεδίου. 

• Δύο (2) μέλη που πρέπει να είναι κάτοχοι πτυχίου 
τριτοβάθμιας εκπαίδευσης. Να έχουν δετή εμπειρία με 
αντικείμενο συναφές αντικείμενο με τη Διαχείριση και 
Προστασία του Φυσικού Περιβάλλοντος και ειδικότερα 
με θέματα οικολογίας θηλαστικών και πιο συγκεκριμένα 
νυχτερίδων και μεγάλων θηλαστικών και εμπειρία σε 
εργασίες πεδίου. 

Η παραπάνω ομάδα έργου θα πρέπει να συνεπικου- 
ρείται από συνεργάτη εξειδικευμένο στη χρήση των 
Γεωγραφικών Συστημάτων Πληροφορικής (ΓΣΠ). 

ΤΜΗΜΑ 3. Καταγραφή, παρακολούθηση και αξιολόγη¬ 
ση των πτηνών της Οδηγίας 79/409 

Στη σύνθεση της ομάδας έργου για το ΤΜΗΜΑ 3. 
θα περιλαμβάνονται τουλάχιστον οι παρακάτω δύο (2) 
επιστήμονες: 

• Υπεύθυνος του έργου που πρέπει να είναι κάτοχος 
πτυχίου τριτοβάθμιας εκπαίδευσης. Να έχει ΙΟετή εμπει¬ 
ρία σε αντικείμενο συναφές με τη Διαχείριση και Προ¬ 
στασία του Φυσικού Περιβάλλοντος και ειδικότερα με 
θέματα ορνιθοπανίδας και εμπειρία σε εργασίες πεδίου. 

•Ένα (1) μέλος που πρέπει να είναι κάτοχος πτυχίου 
τριτοβάθμιας εκπαίδευσης. Να έχει δετή εμπειρία σε 
αντικείμενο συναφές με τη Διαχείριση και Προστασία 
του Φυσικού Περιβάλλοντος και ειδικότερα με θέματα 
ορνιθοπανίδας και εμπειρία σε εργασίες πεδίου. 

Η παραπάνω ομάδα έργου θα πρέπει να συνεπικου- 
ρείται από συνεργάτη εξειδικευμένο στη χρήση των 
Γ εωγραφικών Συστημάτων Πληροφορικής (ΓΣΠ). 

Απαιτούμενες εγγυήσεις: Οι Προσφέροντες οφείλουν 
υποχρεωτικά και με ποινή αποκλεισμού, μαζί με την 
προσφορά, να καταθέσουν Εγγύηση Συμμετοχής τους 
στον διαγωνισμό, της οποίας το ποσό θα πρέπει να 
καλύπτει το 2% της συνολικής προϋπολογισθείσας δα¬ 


πάνης του έργου χωρίς Φ.Π.Α.. Σε περίπτωση Ένωσης ή 
Κοινοπραξίας προσώπων που υποβάλλον κοινή προσφο¬ 
ρά η εγγύηση συμμετοχής πρέπει να είναι στο όνομα 
όλων των μελών τηςΈνωσης ή Κοινοπραξίας. Η εγγύηση 
συμμετοχής πρέπει να ισχύει για τουλάχιστον δύο (2) 
μήνες μετά τη λήξη του χρόνου ισχύος της προσφοράς. 

Διαδικασία αξιολόγησης: Ο διαγωνισμός θα ανατεθεί 
με ανοικτή διαδικασία και κριτήριο την πλέον συμφέρου- 
σα από οικονομική άποψη προσφορά, με τα ακόλουθα 
κριτήρια: 

1. Τεχνική Προσφορά ( 75 %) 

2. Οικονομική Προσφορά (2δ%) 

Η τεχνική αξιολόγηση των προσφορών θα γίνει με 
βαθμολόγηση των παρακάτω κριτηρίων με τον αντί¬ 
στοιχο συντελεστή βαρύτητας: 


Α/Α 

ΚΡΙΤΗΡΙΑ 

ΣΥΝΤΕΛΕΣΤΕΣ 

ΒΑΡΥΤΗΤΑΣ 

Α) 

ΟΜΑΔΑ Α/ ΜΕΘΟΔΟΛΟΓΙΑ ΠΡΟΣΕΓΓΙ¬ 
ΣΗΣ & ΥΛΟΠΟΙΗΣΗΣ ΤΟΥ ΕΡΓΟΥ 

σΐ (70%) 

Α|1 

Κατανόηση των απαιτήσεων του έργου 
και κατάλληλη περιγραφή και ανάλυση 
του έργου σε επιμέρους δραστηριότη¬ 
τες 

30% 

Α)2 

Ανάπτυξη κατάλληλου τρόπου προσέγ¬ 
γισης και αποτελεσματικής μεθοδολο¬ 
γίας υλοποίησης του έργου 

70% 

Β) 

ΟΜΑΔΑ Β/ΟΡΓ ΑΝΩΣΗ-ΔΙΟΙΚΗΣΗ ΟΜΑ¬ 
ΔΑΣ ΕΡΓΟΥ 

σ2 (30%) 

Β]1 

Δομή και σύνθεση οργανωτικού σχή¬ 
ματος 

80% 

Β)2 

Οργάνωση/ροή του έργου 

20% 


Δημοσίευση - Παραλαβή τευχών: Η περίληψη της 
Διακήρυξης στάλθηκε στις 2δ/2/201δ για δημοσίευση 
στο«Τεύχος Διακηρύξεων Δημοσίων Συμβάσεων» της 
Εφημερίδας της Κυβερνήσεως, όπου θα δημοσιευθεί 
την Παρασκευή 27/2/2013. 

Οι ενδιαφερόμενοι μπορούν να ενημερωθούν για το 
περιεχόμενο της Προκήρυξης από την Διαδικτυακή Πύλη 
του Εθνικού Συστήματος Ηλεκτρονικών Δημοσίων Συμβά¬ 
σεων (ΕΣΗΔΗΣ) στην οποία δημοσιεύεται το κείμενό της. 

Οι ενδιαφερόμενοι, ταυτόχρονα με τη λήψη της Δια¬ 
κήρυξης, θα πρέπει να αποστέλλουν τα πλήρη στοιχεία 
τους (ονοματεπώνυμο, όνομα εταιρίας, διεύθυνση, τηλέ¬ 
φωνο, αριθμός τηλεομοιοτυπικής συσκευής, ο-πιαίΙ) στην 
Αναθέτουσα Αρχή ώστε να είναι δυνατή η επικοινωνία 
μαζί τους. 

Οι ενδιαφερόμενοι μπορούν να απευθύνονται και 
στην Αναθέτουσα Αρχή για την παραλαβή του πλήρες 
τεύχους της προκήρυξης (Αγ. Γερμανός Πρεσπών, Τ.Κ. 
63077, Γραμματεία ΦΔΕΔΠ. τηλ. 23830 31870 ίαχ: 23830 
61871 οπιαίΙ: ίάθάρ@οίθηθί.ς)Γ εργάσιμες ημέρες και ώρες, 
9π.μ-16μ.μ). 

Η καταληκτική προθεσμία για την λήψη των εγγράφων 
του διαγωνισμού είναι η 30/3/2016, ημέρα Δευτέρα και 
ώρα 17.00 (ίδια με στοιχεία με αυτά την προθεσμίας 
υποβολής προσφορών). Για την παραλαβή της διακή¬ 
ρυξης δεν προβλέπεται κόστος. 

Επίσης όλα τα σχετικά έγγραφα μπορούν να ανακτη¬ 
θούν μέσω διαδικτύου από την ιστοσελίδα του Φορέα 
Διαχείρισης νννννν.ίάθάρ.ρΓ, τη σελίδα του Φορέα Διαχεί- 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


ρισης στη Διαύγεια ΙτΙΙρ://5ΐΙβ5.άΐ3ν9θΐ3.9ον.9ΐ'/ίάθάρ, και 
την ιστοσελίδα του ΕΠΠΕΡΑΑ νννννν.θρρθΐ'Βα.ρΐ'· 

Υποβολή προσφορών: Οι προσφορές υποβάλλονται 
από τους οικονομικούς φορείς ηλεκτρονικά, μέσω της δι¬ 
αδικτυακάς πύλης νννννν.ρωπηίΐΐΊθυδ.ρον^Γ, του Ε.Σ.ΗΔΗ.Σ. 
μέχρι την καταληκτική ημερομηνία και ώρα που ορίζει 
η παρούσα διακήρυξη, στην Ελληνική γλώσσα, σε ηλε¬ 
κτρονικό φάκελο, σύμφωνα με τα αναφερόμενα στο 
Ν. 4155/2013 (ΦΕΚ/Α/29-5-2013), στο άρθρο 11 της υπουρ¬ 
γικής απόφασης Π1/2390/2013 (ΦΕΚ/Β/2677/21-10-2013) 
«Τεχνικές λεπτομέρειες και διαδικασίες λειτουργίας του 
Εθνικού Συστήματος Ηλεκτρονικών Δημοσίων Συμβάσε¬ 
ων (Ε.Σ.Η.ΔΗ.Σ.)», και στην ισχύουσα νομοθεσία. Η κα¬ 
ταληκτική ημερομηνία υποβολής προσφορών είναι την 
30/3/2015, ημέρα Δευτέρα και ώρα 17.00 μμ. 

Χρόνος και τόπος διενέργειας του διαγωνισμούς 
ηλεκτρονική αποσφράγιση των προσφορών γίνεται 
τέσσερεις (4) εργάσιμες ημέρες μετά την καταληκτι¬ 
κή ημερομηνία υποβολής των προσφορών ήτοι στις 
3/4/2015 ημέρα Παρασκευή και ώρα 10:00 π.μ., μέσω των 
αρμόδιων πιστοποιημένων στο σύστημα οργάνων της 
Αναθέτουσας Αρχής, εφαρμοζόμενων κατά τα λοιπά 
των κείμενων διατάξεων για την ανάθεση δημοσίων 
συμβάσεων και διαδικασιών. 

Κατά την προαναφερόμενη ημερομηνία και ώρα γίνε¬ 
ται αποσφράγιση μόνο των ηλεκτρονικών (υπό)φακέλων 
«Δικαιολογητικά Συμμετοχής Τεχνική Προσφορά». 

Ισχύς των προσφορών:180 ημέρες προσμετρούμενες 
από την επομένη της ημέρας διενέργειας του διαγω¬ 
νισμού. 

Προσωρινή δικαστική προστασία: Κάθε Υποψήφιος, 
που θα θεωρήσει ότι θίγεται από παράνομη, κατά την 
κρίση του, πράξη ή παράλειψη της Αναθέτουσας Αρχής, 
θα δικαιούται προσωρινής δικαστικής προστασίας, σύμ¬ 
φωνα με τις διατάξεις του Ν. 3886/2010 (ΦΕΚ 173/Α/10) 
περί δικαστικής προστασίας κατά την σύναψη δημοσίων 
συμβάσεων με σκοπό την εναρμόνιση της ελληνικής 
νομοθεσίας με τη νέα Οδηγία 2007/66 του Ευρωπαϊκού 
Κοινοβουλίου του Συμβουλίου, όπως τροποποιήθηκε με 
τον Ν. 4055/2012 "Δίκαιη δίκη και εύλογη διάρκεια αυτής." 
και συγκεκριμένα το άρθρο 63. 

Ο Πρόεδρος Δ.Σ. 

ΝΙΚΟΛΑΟΣ ΓΙΑΝΝΑΚΗΣ 

-♦- 

(3) 

ΠΕΡΙΦΕΡΕΙΑ ΙΟΝΙΩΝ ΝΗΣΩΝ 
ΓΕΝΙΚΗ Δ/ΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ 
Δ/ΝΣΗ ΟΙΚΟΝΟΜΙΚΟΥ 
ΤΜΗΜΑ ΠΡΟΜΗΘΕΙΩΝ 

Αριθμ. οικ. 20311/12 

Η Περιφέρεια Ιονίων Νήσων προκηρύσσει ανοικτό δη¬ 
μόσιο διαγωνισμό, με έγγραφες σφραγισμένες προσφο¬ 
ρές και κριτήριο κατακύρωσης την πλέον συμφέρουσα 
από οικονομική άποψη προσφορά, για την «ΠΡΟΜΗΘΕΙΑ 
ΕΞΟΠΛΙΣΜΟΥ», που αποτελεί το 2°, 3° και 4° υποέργα 
της πράξης: «ΑΝΑΚΑΤΑΣΚΕΥΗ ΠΑΛΑΙΟΥ ΚΤΙΡΙΟΥ ΦΙ¬ 
ΛΑΡΜΟΝΙΚΗΣ ΑΝΩ ΚΟΡΑΚΙΑΝΑΣ ΚΑΙ ΜΕΤΑΤΡΟΠΗ 
ΣΕ ΚΕΝΤΡΟ ΤΕΧΝΗΣ ΙΣΤΟΡΙΑΣ ΚΑΙ ΠΟΛΙΤΙΣΜΟΥ», που 
αποτελείται από τα επιμέρους τμήματα: 

1. ΠΡΟΜΗΘΕΙΑ ΗΛΕΚΤΡΟΝΙΚΟΥ ΕΞΟΠΛΙΣΜΟΥ, ΠΡΟΫ¬ 
ΠΟΛΟΓΙΣΜΟΥ 12.798,35 ευρώ ΑΝΕΥ Φ.Π.Α. 


2. ΠΡΟΜΗΘΕΙΑ ΕΞΟΠΛΙΣΜΟΥ ΓΡΑΦΕΙΩΝ ΚΑΙ ΑΙΘΟΥ¬ 
ΣΩΝ, ΠΡΟΫΠΟΛΟΓΙΣΜΟΥ 18.977,30 ευρώ ΑΝΕΥ Φ.Π.Α. 

3. ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΑΝΕΛΚΥΣΤΗΡΑ 
ΑΜΕΑ, ΠΡΟΫΠΟΛΟΓΙΣΜΟΥ 17.000,00 ευρώ ΑΝΕΥ Φ.Π.Α. 

Η προϋπολογιζόμενη δαπάνη ανέρχεται στο ποσό των 
58.294,05 € συμπεριλαμβανομένου του Φ.Π.Α., και θα 
βαρύνει τις πιστώσεις του παραπάνω έργου. 

(Απόφαση Οικονομικής Επιτροπής Ιονίων Νήσων αριθ. 
117-06/2015) 

Οι υποψήφιοι μπορούν να υποβάλουν προσφορές για 
ένα ή περισσότερα τμήματα ή για το σύνολο του έργο. 

Ο διαγωνισμός θα διενεργηθεί από την αρμόδια επι¬ 
τροπή την Παρασκευή. 03-04-2015. ώρα 10:00 π.μ., στο 
ισόγειο του καταστήματος της Περιφέρειας Ιονίων 
Νήσων, Σαμάρα 13, Κέρκυρα 49100 (αίθουσα συνεδρι¬ 
άσεων). 

Η κατάθεση των προσφορών θα γίνει μέχρι την Πέ¬ 
μπτη, 02-04-2015, ώρα 14:30 μ.μ. (λήξη προσφορών) στο 
κατάστημα της Περιφέρειας Ιονίων Νήσων, Σαμάρα 13, 
Κέρκυρα 49100, στη Διεύθυνση Γραμματείας (2ος όρο¬ 
φος), για την Περιφέρεια Ιονίων Νήσων, Γενική Διεύθυν¬ 
ση Εσωτερικής Λειτουργίας, Δ/νση Οικονομικού, Τμήμα 
Προμηθειών, ενδιαφερόμενοι μπορούν να λαμβάνουν 
γνώση των όρων της διακήρυξης και να προμηθευτούν 
τα έντυπα του διαγωνισμού από την Περιφέρεια Ιονί- 
ων Νήσων Γ ενική Δ/νση Εσωτ. Λειτουργίας Διεύθυνση 
Οικονομικού Τμήμα Προμηθειών Σαμάρα 13, Κέρκυρα, 
49100 3ος όροφος, Γ ραφείο 322, Τηλ. 26613-62301/62256 
και Ϊ3χ 26610-32525 

Η σχετική διακήρυξη είναι διαθέσιμη και στην ηλε¬ 
κτρονική διεύθυνση: νννννν.ρίη.ρον. 9 γ 

Κέρκυρα, 24 Φεβρουάριου 2015 

Ο Πρόεδρος Οικονομικής Επιτροπής 
ΔΙΟΝΥΣΙΟΣ ΣΤΡΑΒΟΡΑΒΔΗΣ 

-♦- 

(4) 

ΝΟΜΟΣ ΑΤΤΙΚΗΣ 
ΔΗΜΟΣ ΑΓΙΟΥ ΔΗΜΗΤΡΙΟΥ 

Αριθμ. Διακ. 139 

ΠΡΟΚΗΡΥΞΗ ΣΥΜΒΑΣΗΣ 

ΤΜΗΜΑ: ΑΝΑΘΕΤΟΥΣΑ ΑΡΧΗ 

ΕΠΩΝΥΜΙΑ ΚΑΙ ΔΙΕΥΘΥΝΣΗ ΤΗΣ ΑΝΑΘΕΤΟΥΣΑΣ ΑΡ¬ 
ΧΗΣ 


Οργανισμός ΔΗΜΟΣ ΑΓΙΟΥ 
ΔΗΜΗΤΡΙΟΥ ΑΤΤΙΚΗΣ 


Διεύθυνση Δημοτικό Μέγαρο, 
Αγίου Δημητρίου 55 

Ταχυδρομικός 
κώδικας 17343 

Τοποθεσία/Πόλη Άγιος Δημή- 
τριος 

Χώρα ΕΛΛΑΔΑ 

Τηλέφωνο 213.2007766 

(Στρούπα Ειρήνη) 

Τηλεομοιοτυπία (ΦΑΞ) 
210.97.14.303 

Ηλεκτρονικό ταχυδρομείο 
(θ-πιαίΙ) ίππί5@030.9Γ 

Διεύθυνση ΙπΙθίτιβί 

(υρι_) 


ΑΡΙΘΜΟΣ ΠΡΟΚΗΡΥΞΗΣ: 139 (αρ. πρωτ. 5871/19-02-2015) 
ΕΙΔΟΣ ΤΗΣ ΣΥΜΒΑΣΗΣ: Προμήθεια 
ΕΙΔΟΣ ΔΙΑΓΩΝΙΣΜΟΥ: Ηλεκτρονικός Δημόσιος Ανοι¬ 
κτός Διεθνής διαγωνισμός για την προμήθεια: 

Α) “ΚΑΥΣΙΜΩΝ ΜΕΤΑΦΟΡΙΚΩΝ ΜΕΣΩΝ ΤΟΥ ΔΗΜΟΥ 
ΚΑΙ ΠΡΟΜΗΘΕΙΑ ΚΑΥΣΙΜΩΝ ΓΙΑ ΘΕΡΜΑΝΣΗ ΤΟΥ ΔΗ¬ 
ΜΟΥ ΚΑΙ ΤΩΝ Ν.Π.Δ.Δ. (ΟΡΓΑΝΙΣΜΟ ΠΑΙΔΕΙΑΣ ΚΟΙΝΩ¬ 
ΝΙΚΗΣ ΑΛΛΗΛΕΓΓΥΗΣ ΚΑΙ ΠΡΟΣΤΑΣΙΑΣ, ΟΡΓΑΝΙΣΜΟ 
ΠΟΛΙΤΙΣΜΟΥ, ΑΘΛΗΤΙΣΜΟΥ ΚΑΙ ΠΕΡΙΒΑΛΛΟΝΤΟΣ, 
Α'ΒΑΘΜΙΑΣ ΚΑΙ Β' ΒΑΘΜΙΑΣ ΣΧΟΛΙΚΗΣ ΕΠΙΤΡΟΠΗΣ) 
ΚΑΙ 

Β) ΛΙΠΑΝΤΙΚΩΝ ΓΙΑ ΚΙΝΗΣΗ ΜΕΤΑΦΟΡΙΚΩΝ ΜΕΣΩΝ 
2015 ” 

Κριτήριο κατακύρωσης: 

• Για την (ΟΜΑΔΑ 1) ΚΑΥΣΙΜΑ ΜΕΤΑΦΟΡΙΚΩΝ ΜΕΣΩΝ 
ΤΟΥ ΔΗΜΟΥ ΚΑΙ ΚΑΥΣΙΜΑ ΓΙΑ ΘΕΡΜΑΝΣΗ ΤΟΥ ΔΗΜΟΥ 
ΚΑΙ ΤΩΝ Ν.Π.Δ.Δ. (ΟΡΓΑΝΙΣΜΟ ΠΑΙΔΕΙΑΣ ΚΟΙΝΩΝΙΚΗΣ 
ΑΛΛΗΛΕΓΓΥΗΣ ΚΑΙ ΠΡΟΣΤΑΣΙΑΣ, ΟΡΓΑΝΙΣΜΟ ΠΟΛΙΤΙΣ¬ 
ΜΟΥ, ΑΘΛΗΤΙΣΜΟΥ ΚΑΙ ΠΕΡΙΒΑΛΛΟΝΤΟΣ, Α'ΒΑΘΜΙΑΣ 
ΚΑΙ Β'ΒΑΘΜΙΑΣ ΣΧΟΛΙΚΗΣ ΕΠΙΤΡΟΠΗΣ) 

Το μεγαλύτερο ενιαίο ποσοστό έκπτωσης επί τοις 
εκατό % επί της εκάστοτε διαμορφούμενης μέσης λια¬ 
νικής τιμής πώλησης έκαστου είδους του Παρατηρητη¬ 
ρίου Τιμών Υγρών Καυσίμων της Περιφέρειας Αττικής 
για την συγκεκριμένη ημέρα παράδοσης αυτού και που 
θα αντιστοιχεί σε κάθε χαρακτηριστικό γνώρισμα του 
είδους. 

• Για την (ΟΜΑΔΑ 2) ΛΙΠΑΝΤΙΚΑ ΓΙΑ ΚΙΝΗΣΗ ΜΕΤΑ¬ 
ΦΟΡΙΚΩΝ ΜΕΣΩΝ 

η χαμηλότερη τιμή στο σύνολο των υπό προμήθεια 
ειδών. 

Κάθε οικονομικός φορέας (προμηθευτής) μπορεί να 
υποβάλλει προσφορά για μία ή περισσότερες ομάδες 
για το σύνολο των ειδών της κάθε ομάδας, όπως αυτές 
προσδιορίζονται στη υπ’ αρ. 37/2015 τεχνική μελέτη της 
Διεύθυνσης Τεχνικών Υπηρεσιών. 

Περιγραφή/αντικείμενο της σύμβασης. 

Η προμήθεια αφορά: 

• ΟΜΑΔΑ 1: ΚΑΥΣΙΜΑ ΜΕΤΑΦΟΡΙΚΩΝ ΜΕΣΩΝ ΤΟΥ 
ΔΗΜΟΥ ΚΑΙ ΚΑΥΣΙΜΑ ΓΙΑ ΘΕΡΜΑΝΣΗ ΤΟΥ ΔΗΜΟΥ ΚΑΙ 
ΤΩΝ Ν.Π.Δ.Δ. (ΟΡΓΑΝΙΣΜΟ ΠΑΙΔΕΙΑΣ ΚΟΙΝΩΝΙΚΗΣ ΑΛ¬ 
ΛΗΛΕΓΓΥΗΣ ΚΑΙ ΠΡΟΣΤΑΣΙΑΣ, ΟΡΓΑΝΙΣΜΟ ΠΟΛΙΤΙΣ¬ 
ΜΟΥ, ΑΘΛΗΤΙΣΜΟΥ ΚΑΙ ΠΕΡΙΒΑΛΛΟΝΤΟΣ, Α'ΒΑΘΜΙΑΣ 
& Β'ΒΑΘΜΙΑΣ ΣΧΟΛΙΚΗΣ ΕΠΙΤΡΟΠΗΣ) 

• ΟΜΑΔΑ 2: ΛΙΠΑΝΤΙΚΑ ΓΙΑ ΚΙΝΗΣΗ ΜΕΤΑΦΟΡΙΚΩΝ 
ΜΕΣΩΝ 

Διάρκεια της προμήθειας - σύμβασης. 

Ο χρόνος ισχύος της προμήθειας ορίζεται από την 
ημερομηνία υπογραφής με καταληκτική ημερομηνία την 
31/12/2015. 

Τόπος αναζήτησης διακήρυξης και λοιπές πληροφο¬ 
ρίες. 

Πληροφορίες σχετικά με τον διαγωνισμό δίνονται 
κατά τις εργάσιμες ημέρες και ώρες από το Δημοτικό 
Κατάστημα Αγίου Δημητρίου - Τμήμα Προμηθειών -Αγί¬ 
ου Δημητρίου 55 Τ.Κ. 173 43 στα τηλέφωνα 2132007764- 
66.Η προκήρυξη θα αποσταλεί για δημοσίευση, με ηλε¬ 
κτρονικό μέσο, στην Υπηρεσία Επίσημων Δημοσιεύσεων 
της Ευρωπαϊκής Ένωσης, στη διαδικτυακή πύλη νννννν. 
ρΓοπιίΙίίθυε.ςον.ρΓ του Ε.Σ.Η.ΔΗ.Σ στην ιστοσελίδα της 
Γενικής Γραμματείας Εμπορίου. Επίσης το κείμενο της 
διακήρυξης θα αναρτηθεί στην ιστοσελίδα του Δήμου 
Αγίου Δημητρίου στη διεύθυνση (ΩΒί) άΙΙρΥ/νννννν.άαά. 
9 Γ, στο ΚΕΝΤΡΙΚΟ ΗΛΕΚΤΡΟΝΙΚΟ ΜΗΤΡΩΟ ΔΗΜΟΣΙΩΝ 
ΣΥΜΒΑΣΕΩΝ (ΚΗΜΔΗΣ), ενώ περίληψη της παρούσης 
διακήρυξης θα αναρτηθεί στην διαδικτυακή εφαρμογή 
Διαύγεια, στον ιστότοπο ύΙΙρΥ/θΙ.άώνρΘίβ.ςον.οι-/. 


ΠΡΟΫΠΟΛΟΓΙΣΜΟΣ ΣΥΜΒΑΣΗΣ. 

Ο συνολικός προϋπολογισμός της προμήθειας ανέρ¬ 
χεται στο ποσό των: “τετρακοσίων ογδόντα τεσσάρων 
χιλιάδων τριακοσίων εβδομήντα εννέα ευρώ και ενε¬ 
νήντα πέντε λεπτών (484.379,95€)» συμπ. ΦΠΑ (23%). 

• Θα χρηματοδοτηθεί από ανταποδοτικά και ίδια έσο¬ 
δα του Δήμου και 

• από ίδια έσοδα των νομικών προσώπων, του Ορ¬ 
γανισμού Παιδείας Κοινωνικής Αλληλεγγύης και Προ¬ 
στασίας, του Οργανισμού Πολιτισμού, Αθλητισμού και 
Περιβάλλοντος, της Α'βάθμιας και Β' βάθμιας Σχολικής 
Επιτροπής. 

ΚΑΤΑΘΕΣΗ ΠΡΟΣΦΟΡΩΝ- ΗΜΕΡΟΜΗΝΙΑ ΛΗΞΗΣ ΠΡΟ¬ 
ΘΕΣΜΙΑΣ ΚΑΤΑΘΕΣΗΣ ΠΡΟΣΦΟΡΩΝ 

Ο διαγωνισμός θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (ΕΣΗΔΗΣ) μέσω της διαδικτυακής 
πύλης νννννν.ρΓοπιίΙΙτθυδ.ρον.οΓ του συστήματος, 

Οι προσφορές υποβάλλονται από τους οικονομικούς 
φορείς (προμηθευτές) ηλεκτρονικά, μέσω της διαδικτυ- 
ακής πύλης Ε.Σ.Η.ΔΗ.Σ. νννννν.ρΐΌπιίΙΙίΘυε.οον.ρΐ' μέχρι την 
καταληκτική ημερομηνία και ώρα που ορίζει η παρού¬ 
σα διακήρυξη, στην Ελληνική γλώσσα, σε ηλεκτρονικό 
φάκελο, σύμφωνα με τα αναφερόμενα Ν.4155/2013, στο 
άρθρο 11 της υπουργικής απόφασης Π1/2390/2013, στο 
Π.Δ 60/2007 και συμπληρωματικά στον ΕΚΠΟΤΑ (Από¬ 
φαση Υπ. Εσωτερικών 11389/1993). 

Ημερομηνία έναρξης υποβολής προσφορών:23/03/2015 
και ώρα 10:00π.μ 

Καταληκτική ημερομηνία υποβολής προσφορών: 
01/04/2015 και ώρα 15:00 

Κάθε οικονομικός φορέας (προμηθευτής) μπορεί να 
υποβάλλει προσφορά για μία ή περισσότερες ομάδες 
για το σύνολο των ειδών της κάθε ομάδας, όπως αυτές 
προσδιορίζονται στην υπ’ αρ. 37/2015 τεχνική μελέτη της 
Διεύθυνσης Τεχνικών Υπηρεσιών. 

ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ. 

Η ηλεκτρονική αποσφράγιση των προσφορών γίνεται 
τέσσερις (4) εργάσιμες ημέρες μετά την καταληκτική 
ημερομηνία υποβολής των προσφορών και ώρα 10:30 
π.μ., μέσω των αρμόδιων πιστοποιημένων στο σύστημα 
οργάνων της αναθέτουσας αρχής, εφαρμοζόμενων κατά 
τα λοιπά των κείμενων διατάξεων για την ανάθεση δη¬ 
μοσίων συμβάσεων και διαδικασιών. 

ΒΑΣΙΚΟΙ ΟΡΟΙ ΣΥΜΜΕΤΟΧΗΣ. 

Απαιτούμενα δικαιολογητικά. 

Όπως αναλυτικά περιγράφονται στο άρθρο 7 της 
προκήρυξης. 

ΕΓΓΥΗΣΕΙΣ ΣΥΜΜΕΤΟΧΗΣ ΚΑΙ ΚΑΛΗΣ ΕΚΤΕΛΕΣΗΣ 
ΤΗΣ ΣΥΜΒΑΣΗΣ. 

Η εγγυητική επιστολή συμμετοχής για το διαγωνισμό 
ορίζεται σε ποσοστό ένα (1%)τοις εκατό επί του πο¬ 
σού του προϋπολογισμού χωρίς τον Φ.Π.Α τις εκάστοτε 
ομάδας ή του συνόλου των ομάδων για τις οποίες ο 
διαγωνιζόμενος υποβάλλει προσφορά και σύμφωνα με 
το άρθρο 8 της Προκήρυξης. 

Η εγγύηση συμμετοχής πρέπει να ισχύει τουλάχι¬ 
στον για τριάντα (30) ημέρες μετά τη λήξη του χρόνου 
ισχύος της προσφοράς που καθορίζουν το άρθρο 10 
της προκήρυξης. Σε περίπτωση που η διάρκεια ισχύος 
της προσφοράς λήγει, η αναθέτουσα αρχή/αναθέτων 
φορέας μπορεί, πριν τη λήξη της, να ζητά από τον 
προσφέροντα να παρατείνει, εντός ευλόγου χρονικού 

διαστήματος, τη διάρκεια ισχύος της προσφοράς και 
της εγγύησης συμμετοχής. 

Η εγγύηση συμμετοχής επιστρέφεται στον προμηθευ¬ 
τή με την προσκόμιση της εγγύησης καλής εκτέλεσης 
και στους λοιπούς προσφέροντες εντός τεσσάρων (4) 
ημερών από την κοινοποίηση σε αυτούς είτε της ορι¬ 
στικής απόφασης περί απόρριψης της προσφοράς τους 
από τα επόμενα στάδια της διαδικασίας ανάθεσης είτε 
της οριστικής απόφασης κατακύρωσης της σύμβασης. 

Προσφορές χωρίς εγγύηση ή χωρίς την προσήκουσα 
κατά τα ανωτέρω εγγύηση απορρίπτονται ως απαρά¬ 
δεκτες και δεν λαμβάνονται υπόψη 

Εγγύηση καλής εκτέλεσης 

Ο προμηθευτής στον οποίο θα γίνει η κατακύρωση 
της προμήθειας, υποχρεούται να καταθέσει προ ή κατά 
την υπογραφή της σύμβασης εγγύηση καλής εκτέλεσης, 
για ποσό ίσο με το 2% της συνολικής συμβατικής αξίας 
χωρίς τον ΦΠΑ. Ο χρόνος ισχύος της εγγύησης αυτής να 
είναι κατά δύο (2) μήνες μεγαλύτερος από το συμβατικό 
χρόνο παράδοσης των υπό προμήθεια ειδών κατά τον 
τρόπο που ορίζει η παρ. 2 του άρθρου 26 του ΕΚΠΟΤΑ. 

ΧΡΟΝΟΣ ΙΣΧΥΟΣ ΤΩΝ ΠΡΟΣΦΟΡΩΝ. 

Οι προσφορές ισχύουν με ποινή αποκλεισμού για το 
χρονικό διάστημα εκατόν ογδόντα (180) ημέρες από 
την επομένη της καταληκτικής ημερομηνίας υποβολής 
των προσφορών. 

Προσφορά που ορίζει χρόνο ισχύος μικρότερο του 
ανωτέρω, θα απορρίπτεται ως απαράδεκτη. 

Κατά τα λοιπά ισχύουν τα αναφερόμενα στο άρθρο 
13 του Ε.Κ.Π.ΟΤΑ. 

ΑΠΑΓΟΡΕΥΣΗ Η ΜΗ ΕΝΑΛΛΑΚΤΙΚΩΝ ΠΡΟΣΦΟΡΩΝ. 

Στον διαγωνισμό δεν γίνονται δεκτές αντιπροσφορές 
ή εναλλακτικές προσφορές και σε περίπτωση υποβολής 
τους απορρίπτονται ως απαράδεκτες. 

Η παρούσα έχει αποσταλεί για δημοσίευση στην εφη¬ 
μερίδα της Ευρωπαϊκής Ένωσης στις 19/02/2015 με αρ. 
Καταχώρισης 2015-023758. 

Με εντολή Δημάρχου 

Ο Γενικός Γραμματέας 
ΗΛΙΑΣ ΣΑΒΒΑΚΗΣ 

-♦- 

(5) 

ΔΗΜΟΣ ΕΥΡΩΤΑ 
Αριθμ. 2546/2015 

Ο Δήμος Ευρώτα Λακωνίας προκηρύσσει ηλεκτρονικό 
δημόσιο ανοιχτό μειοδοτικό διαγωνισμό, με σφραγισμέ¬ 
νες προσφορές και με κριτήριο κατακύρωσης τη χαμη¬ 
λότερη τιμή, για την εκτέλεση της Υπηρεσίας «Δαπάνες 
για την καταπολέμηση των κουνουπιών στα πλαίσια 
της αντιμετώπισης του κινδύνου της ελονοσίας στο 
Δήμο Ευρώτα», συνολικού προϋπολογισμού ΕΚΑΤΟΝ 
ΠΕΝΗΝΤΑ ΤΕΣΣΑΡΩΝ ΧΙΛΙΑΔΩΝ ΕΞΑΚΟΣΙΩΝ ευρώ 
(154.600,00 €) συμπεριλαμβανομένου του ΦΠΑ. 

Οι προσφορές υποβάλλονται για τις συνολικές προ- 
κηρυχθείσες εργασίες της Υπηρεσίας, όπως αυτές πε- 
ριγράφονται στην αναλυτική προκήρυξη. Στο κόστος 
του έργου συμπεριλαμβάνεται και η προμήθεια των κα¬ 
τάλληλων και εγκεκριμένων από τις αρμόδιες Εθνικές 
Αρχές σκευασμάτων, τα οποία θα προμηθεύεται με δική 
του ευθύνη ο Ανάδοχος. 


1. Αντικείμενο της σύμβασης η εκτέλεση των απαι- 
τούμενων εργασιών με στόχο την καταπολέμηση των 
φορέων της ελονοσίας για την διασφάλιση της Δημό¬ 
σιας Υγείας, με αντικείμενο τις παρακάτω εργασίες: 

- Εντοπισμός-χαρτογράφηση εστιών αναπαραγωγής 
προνυμφών, στο σύνολο του φυσικού, περιαστικού και 
αστικού συστήματος της περιοχής υλοποίησης του έρ¬ 
γου στο Δήμο ευρώτα 

- Παρακολούθηση, καταγραφή εμφάνισης και αφθο¬ 
νίας των προνυμφών των κουνουπιών 

- Οριοθέτηση - υπόδειξη επιφανειών για ψεκασμό από 
εδάφους, διενέργεια από εδάφους παρεμβάσεων προ- 
νυμφοκτονίας και έλεγχος αποτελεσματικότητας των 
διενεργουμένων εφαρμογών 

- Οριοθέτηση - υπόδειξη επιφανειών για αεροψεκα¬ 
σμό στο σύνολο του φυσικού συστήματος της περιοχής 
υλοποίησης του έργου στο Δήμο Ευρώτα, διενέργεια 
αεροψεκασμών προνυμφοκτονίας και έλεγχος αποτε¬ 
λεσματικότητας των διενεργουμένων εφαρμογών 

- Παρακολούθηση της όχλησης τελείων εντόμων 

και, όπως αυτές περιγράφονται στην αναλυτική προ- 

κήρυξη. 

2. Στο διαγωνισμό γίνονται δεκτοί Ελληνικοί και Αλ¬ 
λοδαποί οικονομικοί φορείς (επιχειρήσεις) παροχής των 
ζητουμένων υπηρεσιών (φυσικά ή νομικά πρόσωπα), που 
αποδεδειγμένα λειτουργούν νόμιμα. Οι ανωτέρω επιχει¬ 
ρήσεις, είτε αυτοτελώς είτε εν συμπράξει, θα πρέπει να 
διαθέτουν αποδεδειγμένη ενασχόληση, ικανότητες και 
τεκμηριωμένη εμπειρία στην καταπολέμηση κουνουπιών 
και να διαθέτουν το απαιτούμενο επιστημονικό προσω¬ 
πικό καθώς και το σχετικό τεχνικό εξοπλισμό για την 
οργάνωση και υλοποίηση του συνόλου της προκηρυσ- 
σόμενης υπηρεσίας. 

3. Ο διαγωνισμός θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (ΕΣΗΔΗΣ), μέσω της διαδικτυακής 
πύλης νννννν.ρΓοπιίΙΙίθυε.ρον.ρΓ του συστήματος, με ημε¬ 
ρομηνία έναρξης υποβολής προσφορών στις 18/03/2015 
και ώρα 15:30μ.μ. και καταληκτική ημερομηνία υποβο¬ 
λής τους στις 23/03/2015 και ώρα 15:30μ.μ. Μετά την 
παρέλευση της καταληκτικής ημερομηνίας και ώρας 
δεν υπάρχει δυνατότητα υποβολής προσφοράς στο 
Σύστημα. 

Η ηλεκτρονική αποσφράγιση των προσφορών γίνεται 
τέσσερεις (4) εργάσιμες ημέρες μετά την καταληκτική 
ημερομηνία υποβολής των προσφορών και ώρα 10:00 
π.μ. 

4. Γλώσσα σύνταξης των προσφορών είναι η Ελληνική. 

5. Ο χρόνος ισχύος των προσφορών είναι ΕΞΙ (6) μήνες, 
από την καταληκτική ημερομηνία υποβολής προσφορών. 

6. Η εγγύηση συμμετοχής ορίζεται σε 2% του προϋ¬ 
πολογισμού (χωρίς ΦΠΑ) και ανέρχεται στο ποσό των 
2.514,00 €. Η εγγύηση πρέπει να έχει ισχύ τουλάχιστον 
ΔΙΑΚΟΣΙΩΝ ΔΕΚΑ (210) ημερών, από την καταληκτική 
ημερομηνία υποβολής προσφορών. 

7. Οι ενδιαφερόμενοι μπορούν να παραλαμβάνουν το 
πλήρες κείμενο της διακήρυξης και των λοιπών συμβα¬ 
τικών τευχών, από το δικτυακό τόπο του διαγωνισμού 
μέσω της διαδικτυακής πύλης νννννν.ρΓοπιίΙόβυε.ρον.ρΓ 
του Ε.Σ.Η.ΔΗ.Σ, όπου και υποβάλλονται τα σχετικά αι¬ 
τήματα παροχής συμπληρωματικών πληροφοριών-δι- 
ευκρινήσεων, μόνο από εγγεγραμμένους στο σύστημα 
οικονομικούς φορείς. 

Επίσης το σύνολο των τευχών του διαγωνισμού θα 
βρίσκονται αναρτημένα στην ιστοσελίδα του Δήμου 
και συγκεκριμένα στη διεύθυνση νννννν.θϋΓΟία.ρΓ όπου 
παρέχεται ελεύθερη και πλήρης πρόσβαση. 

Η ημερομηνία ανάρτησης της διακήρυξης στη διαδι- 
κτυακή πύλη του ΕΣΗΔΗΣ είναι η 06/03/2015. 

Επίσης πληροφορίες δίνονται από την Αναθέτουσα 
Αρχή, από τους υπαλλήλους Ρωμαίου Αν. και Μυλωνά 
Αν. τηλ. 2735360017,2735360019, ίαχ 2735024032, κατά 
τις εργάσιμες μέρες και ώρες. 

8. Δε γίνονται δεκτές εναλλακτικές προσφορές ή 
αντιπροσφορές. 

9. Το έργο θα χρηματοδοτηθεί από ίδιους πόρους 
(τακτικά έσοδα) του Δήμου ευρώτα. 

10. Η διάρκεια της υπηρεσίας θα είναι ΕΞΙ (6) μήνες 
από την υπογραφή της σχετικής σύμβασης ανάθεσης. 

11. Η διενέργεια του διαγωνισμού και η εκτέλεση της 
υπηρεσίας διέπεται από τις διατάξεις του Π.Δ. 28/1980, 
Ν. 3463/2006, Ν. 3852/2010, Ν. 4250/2014, Ν. 4155/2013, 
της υπουργικής απόφασης Π1/2390/16.10.2013 και του 
Ν. 4281/2014, όπως ισχύουν. 

Σκάλα, 25 Φεβρουάριου 2015 

Ο Δήμαρχος 
ΙΩΑΝΝΗΣ ΓΡΥΠΙΩΤΗΣ 
-♦- 

( 6 ) 

ΝΟΜΟΣ ΛΑΣΙΘΙΟΥ 
ΔΗΜΟΣ ΑΓΙΟΥ ΝΙΚΟΛΑΟΥ 

Αριθμ. 2805 

Ο Δήμος Αγίου Νικολάου διακηρύσσει ότι εκτίθεται 
σύμφωνα με τις διατάξεις του Π.Δ. 28/1980 περί εκτε- 
λέσεως έργων και προμηθειών Οργανισμών Τοπικής 
Αυτοδιοικήσεως (ΦΕΚ 11/Α/15-1-1980) σε πρόχειρο δια¬ 
γωνισμό με σφραγισμένες προσφορές, για την εργασία 
«ΣΥΝΤΗΡΗΣΗ ΕΦΑΡΜΟΓΩΝ ΛΟΓΙΣΜΙΚΟΥ» με κριτήριο 
κατακύρωσης την χαμηλότερη τιμή ανά ομάδα εργα¬ 
σιών, όπως αναγράφονται στην αριθμ.8/695/15- 01 -2015 
μελέτη της Εργασίας. 

Ο συνολικός προϋπολογισμός της προμήθειας ανέρ¬ 
χεται στο ποσό των 53.228,25€ (43.275,00 € + 9.953,25€ 
ΦΠΑ 23%) και θα καλυφθεί από ίδιους πόρους υπό 
Κ.Α.02.10.6265.02, 02.10.6265.03 και 02.10.6266. 

Ο διαγωνισμός θα διεξαχθεί την 10η Μαρτίου 2015 
ημέρα Τρίτη και ώρα 11.00 π.μ. (λήξη υποβολής προσφο¬ 
ρών), στον 3ο όροφο του κτιρίου των υπηρεσιών του 
Δήμου Αγίου Νικολάου, οδός Γουρνιών και Γιαμπουδάκη, 
ενόπιων της αρμόδιας Επιτροπής Διαγωνισμού. 

Στο διαγωνισμό γίνονται δεκτοί φυσικά ή νομικά πρό¬ 
σωπα της ημεδαπής ή της αλλοδαπής ή συνεταιρισμοί, 
που έχουν επαγγελματική δραστηριότητα σε αντικείμε¬ 
νο συναφές με αυτό της παρούσας διακήρυξης και λει¬ 
τουργούν νόμιμα στην Ελλάδα ή σε άλλο κράτος μέλος 
της Ευρωπαϊκής Ένωσης καθώς και ενώσεις/κοινοπρα- 
ξίες των ανωτέρω που υποβάλλουν κοινή προσφορά, 
είτε αυτοπροσώπως είτε δια των νομίμως εξουσιοδο¬ 
τημένων εκπροσώπων τους, οι οποίοι θα υποβάλλουν 
και τα απαραίτητα δικαιολογητικά εκπροσώπησης. Οι 
ενδιαφερόμενοι μπορούν να συμμετέχουν καταθέτοντας 
προσφορά σε κάποια/ες ή σε όλες τις ομάδες προσφε- 
ρομένων εργασιών του διαγωνισμού. 


Η εγγύηση συμμετοχής στο διαγωνισμό ορίζεται το 
ποσό των 865,50€ (ποσοστό 2% επί της αξίας του εν¬ 
δεικτικού προϋπολογισμού της αριθμ. 8/695/15-01-2015 
μελέτης της εργασίας χωρίς το Φ.Π.Α.) για συμμετοχή 
και στις επτά ομάδες εργασιών. Για συμμετοχή μόνο 
στην πρώτη ομάδα «Συντήρηση Εφαρμογών Λογισμι¬ 
κού Διοικητικών και Οικονομικών Υπηρεσιών» η εγγύ¬ 
ηση ορίζεται στα 390,00€, για συμμετοχή μόνο στην 
δεύτερη ομάδα «Συντήρηση - Αναβάθμιση ιστοσελίδας 
Δήμου» η εγγύηση ορίζεται στα 81,00€, για συμμετο¬ 
χή μόνο στην τρίτη ομάδα «Εργασία για την παροχή 
υπηρεσίας συντήρησης - επέκτασης υλικού (ΙιαΓάνναΓβ) 
μηχανογράφησης Δήμου Αγίου Νικολάου» η εγγύηση 
ορίζεται στα 48,50€, για συμμετοχή μόνο στην τέταρτη 
ομάδα «Εργασία για συντήρηση - επισκευή ασυρμάτων 
σημείων πρόσβασης (ννί-ίί όοίεροίε) του Δήμου» η εγ¬ 
γύηση ορίζεται στα 146,00€, για συμμετοχή μόνο στην 
πέμπτη ομάδα «Αναθεώρηση Εκλογικών Καταλόγων» 
η εγγύηση ορίζεται στα 16,00€ για συμμετοχή μόνο 
στην έκτη ομάδα «Συντήρηση και επισκευή πινακίδων 
Ιθό-ασυρμάτων μετρητών κυκλοφορίας και ίηΐοΚϊοβΙκ» η 
εγγύηση ορίζεται στα 104,00€ ενώ για συμμετοχή μόνο 
στην έβδομη ομάδα «Συντήρηση και επισκευή φωτοα¬ 
ντιγραφικών μηχανημάτων - φαξ - μηχανών γραφείου» η 
εγγύηση ορίζεται στα 80,00€ και κατατίθεται με γραμ¬ 
μάτιο του Ταμείου Παρ/κών και Δανείων ή εγγυητική 
επιστολή αναγνωρισμένης Τραπέζης. 

Οι ενδιαφερόμενοι μπορούν να λάβουν αντίγραφο της 
αναλυτικής διακήρυξης και κάθε άλλο σχετικό έγγραφο 
καθώς και οποιαδήποτε άλλη σχετική πληροφορία κατά 
τις εργάσιμες ημέρες και ώρες από το γραφείο προμη¬ 
θειών του Δήμου Αγίου Νικολάου (Πληροφ: Σοφία Γερο- 
ντή - τηλ.28410-89923 - ίαχ:2841089938- β-πΐ3ίΙ: 39θΓοηίί@ 
άίπιοεαρη.ρη Παγκάλου Ζαμβία - τηλ.2841089923- 

θ-πΐ3ίΙ:Ζ3πιρ39ΐ<3ΐου@άΙπΊθ539η.9Γ). 

Αγιος Νικόλαος, 25 Φεβρουάριου 2015 

Ο Δήμαρχος 
ΑΝΤΩΝΙΟΣ ΖΕΡΒΟΣ 

- ♦ - 

(7) 

ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΕΒΡΟΥ 
ΦΟΡΕΑΣ ΓΕΝΙΚΟ ΝΟΣΟΚΟΜΕΙΟ ΔΙΔΥΜΟΤΕΙΧΟΥ 

Αριθμ. 1745 

Το Γενικό Νοσοκομείο Διδυμοτείχου του Π.Γ.Ν.Έβρου 
διενεργεί ηλεκτρονικό ανοιχτό διαγωνισμό με αντικεί¬ 
μενο την ανάδειξη αναδόχου για την ΠΑΡΟΧΗ ΥΠΗΡΕ¬ 
ΣΙΩΝ ΕΠΙΣΚΕΥΗΣ ΚΑΙ ΣΥΝΤΗΡΗΣΗΣ ΙΑΤΡΙΚΟΥ ΚΑΙ 
ΧΕΙΡΟΥΡΓΙΚΟΥ ΕΞΟΠΛΙΣΜΟΥ (ΟΡν: 50420000-5) του 
Φορέα Γενικού Νοσοκομείου Διδυμοτείχου και των 
Κέντρων Υγείας Ορεστιάδας και Δικαίων, προϋπολο- 
γισθείσας δαπάνης 86.991,87€ χωρίς ΦΠΑ, 107.000,00€ 
με ΦΠΑ, με κριτήριο κατακύρωσης τη χαμηλότερη τιμή. 

Ο διαγωνισμός θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (ΕΣΗΔΗΣ) μέσω της διαδικτυακής 
πύλης νννννν.ρΓοπιίίίίθυε.ρον.ρΓ. 

Ως ημερομηνία διενέργειας διαγωνισμού και απο¬ 
σφράγισης των προσφορών ορίζεται η 31η Μαρτίου 
2015 ημέρα Τρίτη και ώρα 12:00 μβ. 

Ως τόπος διενέργειας διαγωνισμού ορίζεται η δια- 
δικτυακή πύλη νννννν.ρΓοπιίίίίθυε.ρον.ρΓ του Ε.Σ.Η.ΔΗ.Σ. - 
Π.Γ.Ν.Έβρου - Φορέας Γενικό Νοσοκομείο Διδυμοτείχου 
Γραψείο Προμηθειών. Η ημερομηνία έναρξης υποβολής 
προσφορών ορίζεται την 23-03-2015 ημέρα Δευτέρα. 

Η καταληκτική ημερομηνία υποβολής προσφορών 
ορίζεται την 31-03-2015 ημέρα Τρίτη και ώρα 10:00 πμ.. 

Πληροφορίες δίνονται όλες τις εργάσιμες ημέρες, από 
Δευτέρα έως Παρασκευή, από 12:30μ.μ. έως 14:30μ.μ., στο 
τηλέφωνο 2553350329. Το τεύχος της διακήρυξης θα 
διατίθενται στους ενδιαφερομένους από την ιστοσελίδα 
του Νοσοκομείου (νννννν.όίό-όοδρ.ρΓ), από την ιστοσελίδα 
του εθνικού τυπογραφείου νννννν.θί.όίανρθίε.ρον.ρΓ καθώς 
και στο νννννν.βρΓΟουΓθπηθηΙ.ρον.ρΓ. 

Στο διαγωνισμό μπορούν να συμμετέχουν όσοι ενδι¬ 
αφερόμενοι οικονομικοί φορείς (Ανάδοχοι) είναι εγγε¬ 
γραμμένοι στο ηλεκτρονικό σύστημα Ε.Σ.Η.ΔΗ.Σ. - Δι- 
αδικτυακή πύλη νννννν.ρΓοπιίίΐΊθυε.ρον.ςΓ και διαθέτουν 
ψηφιακή υπογραφή, χορηγούμενη από πιστοποιημένη 
αρχή παροχής ψηφιακής υπογραφής. 

Διδυμότειχο, 24 Φεβρουάριου 2015 
Ο Διοικητής 

ΔΗΜΗΤΡΙΟΣ ΛΑΖΟΠΟΥΛΟΣ 

-♦- 

( 8 ) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ- 
ΑΠΟΧΕΤΕΥΣΗΣ ΚΑΙ ΤΗΛΕΘΕΡΜΑΝΣΗΣ ΛΑΥΡΕΩΤΙΚΗΣ 

Αριθμ. 440 

Η Δημοτική Επιχείρηση Ύδρευσης-Αποχέτευσης, Τη- 
λεθέρμανσης Λαυρεωτικής διακηρύσσει την επιλογή 
αναδόχου, με ανοιχτή διαδικασία, με το σύστημα προ¬ 
σφοράς, με ενιαίο ποσοστό έκπτωσης, σε συμπληρω¬ 
μένο τιμολόγιο της Υπηρεσίας για την εκτέλεση των 
εργασιών: «ΣΥΝΤΗΡΗΣΗ - ΛΕΙΤΟΥΡΓΙΑ ΚΑΙ ΔΙΑΧΕΙΡΙΣΗ 
ΑΦΥΔΑΤΩΜΕΝΗΣ ΙΛΥΟΣ ΑΣΤΙΚΩΝ ΛΥΜΑΤΩΝ ΜΕ ΚΩ¬ 
ΔΙΚΟ ΕΚΑ 19 08 05 ΤΗΣ ΕΕΛ ΤΗΣ Δ.Ε.Υ.Α.ΤΗ.Λ ΓΙΑ ΤΟ 
ΕΤΟΣ 2015» προϋπολογισμού δημοπράτησης: 125.000 
ευρώ πλέον το Φ.Π.Α. 

Ο διαγωνισμός θα διεξαχθεί σύμφωνα με το Π.Δ 28/1980, 
τον Ν. 3463/2006 και το Ν. 2362/1995 και τα εκτελεστικά 
του διατάγματα όπως αυτά θα ισχύουν κατά την ημερο¬ 
μηνία δημοσίευσης της διακήρυξης καθώς και με τους 
όρους του τεύχους της αναλυτικής διακήρυξης. 

Η δημοπρασία θα γίνει στις 24/03/2015 ημέρα Τρίτη και 
ώρα 10.00 π.μ. (ώρα λήξης επίδοσης των δικαιολογητικών 
συμμετοχής) στα γραφεία της Δ.Ε.Υ.Α.ΤΗ.Λ. στο Λαύριο. 

Το έργο χρηματοδοτείται από πιστώσεις της 
Δ.Ε.Υ.Α.ΤΗ. Λαυρεωτικής. 

Στον διαγωνισμό γίνονται δεκτοί: 

• φυσικά ή νομικά πρόσωπα, αυτοτελώς ή σε κοινο¬ 
πραξία που θα συσταθεί ή έχει συσταθεί, εφόσον τα 
ίδια ή τα μέλη τους (επί κοινοπραξιών): 


1. προέρχονται από χώρες - μέλη της Ε.Ε. ή του Ε.Ο.Χ., 
και είναι εγγεγραμμένα στα Επαγγελματικά ή Εμπορικά 
Μητρώα του κράτους 

2. προέρχονται από κράτη που έχουν κυρώσει την 
συμφωνία για τις δημόσιες συμβάσεις του Παγκοσμίου 
Οργανισμού Εμπορίου ή κράτη που έχουν συνάψει Ευ¬ 
ρωπαϊκές Συμφωνίες ή Συμφωνίες Σύνδεσης με την Ε.Ε. 
και είναι εγγεγραμμένα σε Επαγγελματικά ή Εμπορικά 
Μητρώα του αντίστοιχου κράτους ή σύμφωνα με τα 
οριζόμενα στην προηγούμενη παράγραφο 

• Κάθε φυσικό ή νομικό πρόσωπο δικαιούται να συμ¬ 
μετέχει σε ένα και μόνο διαγωνιζόμενο σχήμα είτε 
μεμονωμένα είτε ως μέλος κοινοπραξίας. Σε αντίθετη 
περίπτωση θα αποκλείονται από τη διαδικασία όλοι οι 
Διαγωνιζόμενοι, στη σύνθεση των οποίων συμμετέχει 
το πρόσωπο 

• Σε περίπτωση ενώσεων ή Κοινοπραξιών δεν απαιτεί¬ 
ται να έχουν λάβει συγκεκριμένη νομική μορφή προκει- 
μένου να υποβάλλουν προσφορά. Τα μέλη τηςΈνωσης ή 
της Κ/ξίας ευθύνονται έκαστο έναντι της Αναθέτουσας 
Αρχής αλληλεγγύως και εις ολόκληρο για την εκτέλεση 
του έργου 

Απαραίτητη προϋπόθεση η στελέχωση με το απαραί¬ 
τητο επιστημονικό προσωπικό και ανάλογη εμπειρία σε 
εγκαταστάσεις επεξεργασίας λυμάτων και διαχείριση 
ιλύος. 

Για τη συμμετοχή στη διαδικασία πρέπει να κατατε¬ 
θούν, από κάθε διαγωνιζόμενο, εγγυήσεις συμμετοχής 
6.250,00 ευρώ οι οποίες θα απευθύνονται στην Αναθέ- 
τουσα Αρχή και θα έχουν διάρκεια ισχύος τουλάχιστον 
εκατόν είκοσι (120) μέρες. 

Χρόνος λειτουργίας και συντήρησης του έργου ΕΝΝΕΑ 
(9) μήνες. 

Τα σφραγισμένα έντυπα στα οποία θα συμπληρώσουν 
οι διαγωνιζόμενοι την προσφορά τους, καθώς και τα 
τεύχη της αναλυτικής διακήρυξης διατίθενται από την 
Δ.Ε.Υ.Α.ΤΗ. Λαυρεωτικής. 

Οι ενδιαφερόμενοι μπορούν να πάρουν τα παραπάνω 
τεύχη μέχρι την Παρασκευή 20/03/2015, με καταβολή 
των εξόδων παραγωγής όλων των τευχών, που ανέρ¬ 
χονται σε πενήντα (50) ευρώ. 

Οι ενδιαφερόμενοι μπορούν να παραλάβουν και τα- 
χυδρομικώς τα διατιθέμενα στοιχεία της δημοπρασί¬ 
ας, αφού προηγουμένως έχουν εμβάσει στην ανωτέρω 
Υπηρεσία, πέραν της αναφερομένης στην ανωτέρω πα¬ 
ράγραφο, δαπάνης παραγωγής και τη δαπάνη για την 
ταχυδρομική αποστολή στον ενδιαφερόμενο. 

Περισσότερες πληροφορίες καθώς και τα απαραί¬ 
τητα έντυπα θα δίνονται καθημερινά στα γραφεία της 
Δ.Ε.Υ.Α.ΤΗ. Λαυρεωτικής στο Λαύριο όλες τις εργάσιμες 
ημέρες και ώρες στο τηλέφωνο 22920-22109. 

Λαύριο, 25 Φεβρουάριου 2015 

Ο Πρόεδρος 
ΣΤΑΥΡΟΣ ΚΡΗΤΙΚΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

